Ένταση επικράτησε επί περίπου 4 ώρες στο Πισοδέρι λίγο μετά την υπογραφή της συμφωνίας μεταξύ Αθήνας και Σκοπίων για το ονοματολογικό με αποτέλεσμα να υπάρχουν 8 τραυματίες.

Σύμφωνα με το life-events, ένταση ξεκίνησε πριν την υπογραφή της συμφωνίας και σημειώθηκε λίγα χιλιόμετρα μακριά από το χώρο της υπογραφής της συμφωνίας, μεταξύ αστυνομικών δυνάμεων και διαδηλωτών.

Αρχικά, μια ομάδα πολιτών, ανάμεσά τους και ακροδεξιοί, προσπάθησαν να σπάσουν τον αστυνομικό κλοιό, με τις δυνάμεις να αντιδρούν άμεσα. Αντικείμενα και πέτρες εκσφεδονίστηκαν από την πλευρά των πολιτών, με την αστυνομία να απαντά κάνοντας χρήση χημικών.

Όπως αναφέρει το Thestival, αυτή την ώρα συνεχίζονται τα επεισόδια στο Πισοδέρι ενώ έχουν τραυματιστεί μέχρι στιγμής 8 άτομα.

Οι αστυνομικές δυνάμεις κάνουν συνεχώς χρήση χημικών για να εμποδίσουν την πρόσβαση των διαδηλωτών στην δασική περιοχή, που οδηγεί στις Πρέσπες.

Η ατμόσφαιρα στο σημείο είναι αποπνικτική.

Λόγω των επεισοδίων γυναίκες και παιδιά απομακρύνονται από το σημείο.

Φωτογραφίες: Eurokinissi, Intime